Dovre kirke

Dovre kirke er en laftet korskirke i Dovre kommune, Innlandet fylke. Kirken ble oppført av byggmester Jesper Mikkelson Rusten og tatt i bruk i 1736, men formelt innviet ble den først den 21. februar 1740.

Byggverket er laftet av tømmer og har 250 plasser. Tårnet ble bygget nytt i 1840. Kirken ble omtrent samtidig kledd utvendig med store skiferheller.

Altertavlen er skåret av Johannes Skråstad på 1600-tallet til en tidligere kirke. Prekestolen er skåret av Lars Pinnerud, som også skar korskille til kirken.

På kirkegården finnes mange eldre gravminner, en del av dem samlet under egne takutbygg. Det finnes også et sovjetisk krigsminnesmerke samt tre Commonwealth War Graves.

 Referanser 

 Litteratur 



 Eksterne lenker 



Kategori:Kirker i Dovre
Kategori:Kirker i Nord-Gudbrandsdal prosti
Kategori:Kulturminner i Dovre
Kategori:Religiøse byggverk fra 1736
Kategori:1736 i Norge